CELEX: 52007PC0455
Language: sl
Date: 2007-07-30
Title: Predlog sklep Sveta o spremembi Sklepa Sveta z dne 16. decembra 1980 o ustanovitvi posvetovalnega odbora za fuzijski program

Pomembno pravno obvestilo

|

52007PC0455

Predlog sklep Sveta o spremembi Sklepa Sveta z dne 16. decembra 1980 o ustanovitvi posvetovalnega odbora za fuzijski program  /* KOM/2007/0455 končno */  

	[pic] | KOMISIJA EVROPSKIH SKUPNOSTI |Bruselj, 30.7.2007COM(2007) 455 konč.PredlogSKLEP SVETAo spremembi Sklepa Sveta z dne 16. decembra 1980 o ustanovitvi posvetovalnega odbora za fuzijski program(predložila Komisija)OBRAZLOŽITVENI MEMORANDUM1. Proučevanje fuzije s pomočjo magnetne konfinacije je eno od področij raziskovanja jedrske energije iz člena 4 Pogodbe o ustanovitvi Evropske skupnosti za atomsko energijo (Euratom). V skladu s sklepi Sveta, ki so sledili Začetnemu raziskovalnemu in izobraževalnemu programu Euratoma iz leta 1958, naj bi fuzijski program Skupnosti zajel vse delo, opravljeno na področju nadzorovane termonuklearne fuzije s pomočjo magnetne konfinacije v državah članicah in tretjih državah, ki so v celoti pridružene Euratomu[1].2. Komisija mora na podlagi člena 7(4) Pogodbe Euratom zagotoviti, da se fuzijski program izvede. Komisiji za namene izvajanja fuzijskega programa pomaga posvetovalni odbor.3. Posvetovalni odbor za fuzijski program (CCFP) je bil ustanovljen na podlagi člena 4 Sklepa Sveta 4151/81 ATO 103 z dne 16. decembra 1980, ki je opredelil tudi poslovnik odbora, vključno zlasti s sistemom ponderiranega glasovanja, kot je določeno v členu 14 Sklepa. Ob sklicevanju na zgornji sklep Sveta iz leta 1980 je bil posvetovalni odbor ponovno ustanovljen s kasnejšimi sklepi Sveta o sprejetju posebnih programov Euratoma za raziskave in izobraževanje. CCFP se je 17. novembra 1999, ko je v skladu s členom 12 Sklepa Sveta z dne 16. decembra 1980 sprejel svoj poslovnik, preimenoval v CCE-FU.4. Sklep Sveta 2006/970/Euratom[2] z dne 18. decembra 2006 je vzpostavil Sedmi okvirni program Evropske skupnosti za atomsko energijo (Euratom) za dejavnosti na področju jedrskih raziskav in usposabljanja ter hkrati prispeval k oblikovanju družbe znanja, izgradnji Evropskega raziskovalnega prostora.5. Na podlagi člena 7(2) Odločbe Sveta 2006/976/Euratom z dne 19. decembra 2006[3] Komisiji pri izvajanju s fuzijo povezanih vidikov posebnega programa (Euratom) za dejavnosti na področju jedrskih raziskav in usposabljanja (2007–2011) pomaga posvetovalni odbor. Sestava posvetovalnega odbora ter podrobni operativni prepisi in postopki, ki se zanj uporabljajo, vključno s sistemom ponderiranega glasovanja, so določeni v Sklepu Sveta z dne 16. decembra 1980.6. Sistem ponderiranega glasovanja CCE-FU (prej CCFP) se je po vsakem pristopu novih držav članic ustrezno spremenil. Do zadnje spremembe je prišlo po Sklepu Sveta 7368/05 RECH 59, ATO 41, OC 180 z dne 18. aprila 2005 po pristopu Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike, kot je razvidno iz priložene Priloge 1[4].7. Po pristopu dveh novih držav članic dne 1. januarja 2007[5] in ob upoštevanju Akta[6] o pogojih njihovega pristopa z dne 21. junija 2005 ter zlasti člena 50 Akta, po katerem se „prilagoditve statutov in poslovnikov odborov, ustanovljenih z izvirnimi pogodbami, ki so potrebne zaradi pristopa, opravijo čim prej po pristopu“, je CCE-FU dne 21. marca 2007 soglasno priporočil ustrezno spremembo svojega sistema ponderiranega glasovanja.8. Ob upoštevanju zgornjih premislekov Komisija predlaga, da Svet:-  odobri priloženi predlog sklepa Sveta o spremembi Sklepa Sveta z dne 16. decembra 1980 o ustanovitvi posvetovalnega odbora za fuzijski program.PredlogSKLEP SVETAo spremembi Sklepa Sveta z dne 16. decembra 1980 o ustanovitvi posvetovalnega odbora za fuzijski programSVET EVROPSKE UNIJE JE –ob upoštevanju Pogodbe o ustanovitvi Evropske skupnosti za atomsko energijo in zlasti četrtega odstavka člena 7 Pogodbe,ob upoštevanju Sklepa Sveta 2006/970/Euratom[7] o Sedmem okvirnem programu Evropske skupnosti za atomsko energijo (Euratom) za dejavnosti na področju jedrskih raziskav in usposabljanja, ki hkrati prispeva k oblikovanju družbe znanja, izgradnji Evropskega raziskovalnega prostora,ob upoštevanju Odločbe Sveta 2006/976/Euratom[8] z dne 19. decembra 2006 o posebnem programu za dejavnosti na področju jedrskih raziskav in usposabljanja (2007–2011) in zlasti člena 7(2) Odločbe, ki določa, da Komisiji pri izvajanju posebnega programa pomaga posvetovalni odbor ter da so za vidike, povezane s fuzijo, sestava tega odbora in podrobni operativni predpisi in postopki, ki se zanj uporabljajo, določeni v Sklepu Sveta z dne 16. decembra 1980,ob upoštevanju Akta[9] o pogojih pristopa Republike Bolgarije in Romunije in prilagoditvah pogodb, na katerih temelji Evropska unija, ter zlasti člena 50 Akta,ob upoštevanju Sklepa Sveta 4151/81 ATO 103 z dne 16. decembra 1980 o ustanovitvi posvetovalnega odbora za fuzijski program in zlasti člena 14 Sklepa, ki določa sistem glasovanja za ta odbor, kakor je bil nazadnje spremenjen s Sklepom Sveta 7368/05 RECH 59, ATO 41, OC 180 z dne 18. aprila 2005[10],ob upoštevanju naslednjega:(1) Posvetovalni odbor za fuzijski program (CCE-FU) mora ob sklicevanju na točko (g) odstavka 5 Sklepa Sveta z dne 16. decembra 1980 za „opredelitev prednostnih nalog z namenom dodelitve preferencialne podpore“ dati svoja mnenja s pomočjo uporabe sistema ponderiranega glasovanja.(2) Posvetovalni odbor za fuzijski program (CCE-FU) je 21. marca 2007 soglasno priporočil posodobitev svojega sistema ponderiranega glasovanja, ki se mora pri obravnavanju vidikov, povezanih s fuzijo, uporabljati znotraj odbora v skladu s členom 14 Sklepa Sveta z dne 16. decembra 1980, da bi vključil pravice glasovanja novih držav članic po njihovem pristopu.(3) Ob upoštevanju zgoraj navedenega je primerno ustrezno spremeniti Sklep Sveta z dne 16. decembra 1980 o ustanovitvi posvetovalnega odbora za fuzijski program –SKLENIL:Edini členV odstavku 14 Sklepa Sveta z dne 16. decembra 1980 o ustanovitvi posvetovalnega odbora za fuzijski program se zadnja dva stavka nadomestita z naslednjim besedilom:„Mnenja, ki se nanašajo na točko (g) odstavka 5, se sprejmejo s pomočjo naslednjega sistema ponderiranega glasovanja:Belgija 2Bolgarija 2Češka 2Danska 2Nemčija 5Estonija 1Grčija 2Španija 3Francija 5Irska 2Italija 5Ciper 1Latvija 1Litva 2Luksemburg 1Madžarska 2Malta 1Nizozemska 2Avstrija 2Poljska 3Portugalska 2Romunija 2Slovenija 1Slovaška 2Finska 2Švedska 2Združeno kraljestvo 5Švica 2Skupaj 64Za sprejetje mnenja je zahtevana večina 33 glasov za, ki jih je oddalo vsaj petnajst delegacij.“V Bruslju, […]Za SvetPredsednikPRILOGA 1 [11]Veljavni sistem glasovanja CCE-FU (nazadnje spremenjen s Sklepom Sveta z dne 18. aprila 2005)Mnenja, ki se nanašajo na točko (g) odstavka 5, se sprejmejo s pomočjo naslednjega sistema ponderiranega glasovanja:Belgija 2Češka 2Danska 2Nemčija 5Estonija 1Grčija 2Španija 3Francija 5Irska 2Italija 5Ciper 1Latvija 1Litva 2Luksemburg 1Madžarska 2Malta 1Nizozemska 2Avstrija 2Poljska 3Portugalska 2Slovenija 1Slovaška 2Finska 2Švedska 2Združeno kraljestvo 5Švica 2Skupaj 60Za sprejetje mnenja je zahtevana večina 31 glasov za, ki jih je oddalo vsaj štirinajst delegacij.[1] Sodelovanje s Švico na tem področju temelji na Sporazumu, sklenjenem med Euratomom in Švicarsko konfederacijo dne 30.5.1979 (UL L 242, 4.9.1978, str. 2), spremenjenem leta 1982.[2] UL L 400, 30.12.2006, str. 60.[3] UL L 400, 30.12.2006, str. 404.[4] V Prilogi 1 so opisane trenutno veljavne plavice glasovanja CCE-FU, kot so določene v odstavku 14 Sklepa Sveta 7368/05 RECH 59, ATO 41, OC 180 z dne 18.4.2005.[5] UL C 321, 29.12.2006, str. 1.[6] UL L 157, 21.6.2005, str. 203.[7] UL L 400, 30.12.2006, str. 60.[8] UL L 400, 30.12.2006, str. 404.[9] UL L 157, 21.6.2005, str. 203; UL C 321, 29.12.2006, str. 1.[10] UL L 108, 29.4.2005, str. 64.[11] Vrstni red držav ustreza vrstnemu redu v členu 12 Akta o pristopu.